Potrivit sursei citate la Guvern este în desfășurare un control din partea Autorității Naționale de Supraveghere a Prelucrării Datelor cu Caracter Personal, ai cărei inspectori au descoperit că pagina de Internet a Executivului nu respectă Directiva Uniunii Europene „E-Privacy”. Potrivit acestei prevederi, utilizatorii www.gov.ro ar fi trebui avertizați că site-ul folosește cookie-uri, care rețin datele personale și preferințele de cautare online ale vizitatorilor.

Site-ul Guvernului a fost modificat, după demararea anchetei și avertizează, la ora actuală, asupra folosirii cookie-urilor.

Un cookie sau un modul cookie este un text special, deseori codificat, trimis de un server unui browser și apoi trimis înapoi (nemodificat) de către browser, de fiecare dată când accesează acel server. Cookie-urile sunt folosite pentru autentificare precum și pentru urmărirea comportamentului utilizatorilor.